Meclîsê Cinîyan ê HDPyî eşkerayîyêke weşanaye û bale ante xeberan ser ke vanê Wekîlê  HDPyî yê Mûşî Mensûr Işik cinîya xo Ebru Işik rê şîdet kerd. Eşkerayîye de wina ame vatene:
''Derheqê nê şîdetî de ke çapemenîye de weşanîya, vatişê cinîyan seba ma esas o û na çarçewe de ma dest pê cigêrayîşî kerd.
Têkoşînê vera şîdetê serê cinîyan seba ma sey Meclîsê Cinîyan ê HDPyî sebebê estbîyayîş û têkoşînî yo. Şîdet kamî ra yeno wa bêro ma vera ci do ra bibê. Ma reyna cinîyan û rayaumûmîye reyde pare kenê ke ma do têkoşînê vera şîdetî de isrardar bibê.
Ma wazenê rayaumûmîye rê bidê zanayene ke ma cigêrayîş kenê û çîyanê ke hewce yê kenê.''
